[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.7.2005

KOM(2005) 336 endelig

Forslag til

RÅDETS AGØRELSE

om den holdning, som Fællesskabet skal indtage i samarbejdsudvalget, der er nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side, til revisionen af den aktuelle struktur i underudvalgene

(forelagt af Kommissionen)

BEGRUNDELSE

1. I sine konklusioner af 14. juni 2004 om den europæiske naboskabspolitik hilste Rådet (almindelige anliggender og eksterne forbindelser) Kommissionens forslag velkommen om at benytte de organer, der er oprettet ved associeringsaftalene og partnerskabs- og samarbejdsaftalerne, til at fremme og overvåge gennemførelsen af handlingsplanerne, og det skønnede, at strukturerne under de relevante aftaler skulle tages op til revision, hvor det var relevant, for at sikre, at alle prioriteterne for den europæiske naboskabspolitik blev behørigt tilgodeset.

2. Den 21. februar 2005 vedtog Samarbejdsrådet EU-Ukraine en henstilling om gennemførelse af handlingsplanen EU-Ukraine. Som nævnt i henstillingen beskrives det i handlingsplanen, hvilke skridt parterne skal tage til at indfri deres forpligtelser i henhold til partnerskabs- og samarbejdsaftalen af 1998 mellem De Europæiske Fællesskaber og deres medlemsstater på den ene side og Ukraine på den anden side, tillige med de bredere rammer for en yderligere styrkelse af forbindelserne mellem EU og Ukraine med et væsentligt mål af økonomisk integration og en uddybning af det politiske samarbejde.

3. Med den foreslåede revision af underudvalgenes struktur vil Ukraine og EU kunne føre alsidige drøftelser på alle områder af de bilaterale forbindelser og effektivt fremme og overvåge gennemførelsen af handlingsplanerne som led i den europæiske naboskabspolitik.

4. Den reviderede struktur vil også skabe de bedste betingelser for en effektiv inddragelse af alle relevante tjenestegrene i Kommissionen.

5. Teksten til forslaget til en rådsafgørelse om den holdning, Fællesskabet skal indtage i samarbejdsudvalget, jf. artikel 2, stk. 1, i Rådets og Kommissionens afgørelse af 26. januar 1998 om indgåelse af ovennævnte partnerskabs- og samarbejdsaftale, er vedlagt.

Forslag til

RÅDETS AGØRELSE

om den holdning, som Fællesskabet skal indtage i samarbejdsudvalget, der er nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side, til revisionen af den aktuelle struktur i underudvalgene

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til artikel 2, stk. 1, i Rådets og Kommissionens afgørelse af 26. januar 1998 om indgåelse af en partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side,

under henvisning til forslag fra Kommissionen, og

ud fra følgende betragtninger:

6. Den 14. juni 2004 hilste Rådet Kommissionens forslag velkommen om at benytte de organer, der er oprettet ved associeringsaftalene og partnerskabs- og samarbejdsaftalerne, til at fremme og overvåge gennemførelsen af handlingsplanerne, og det skønnede, at strukturerne under de relevante aftaler skulle tages op til revision, hvor det var relevant, for at sikre, at alle prioriteterne for den europæiske naboskabspolitik blev behørigt tilgodeset.

7. Den 21. februar 2005 vedtog Samarbejdsrådet EU-Ukraine en henstilling om gennemførelse af handlingsplanen EU-Ukraine.

8. Artikel 87 i partnerskabs- og samarbejdsaftalen fastsætter, at samarbejdsrådet bistås i varetagelsen af sine opgaver af et samarbejdsudvalg.

9. Samarbejdsrådet EU-Ukraine fastsatte den 9. juni 1998 forretningsordenen for samarbejdsudvalget med delegation af ansvaret for nedsættelse af underudvalg under Samarbejdsudvalget EU-Ukraine -

TRUFFET FØLGENDE AFGØRELSE:

Eneste artikel

Den holdning, som Fællesskabet skal indtage i samarbejdsudvalget, der er nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side, til revisionen af den aktuelle struktur i underudvalgene, baseres på bilaget til denne afgørelse.

Udfærdiget i Bruxelles, den

På Rådets vegne

Formand

BILAG 1

SAMARBEJDSUDVALGET HAR -

under henvisning til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side, særlig artikel 87, og

ud fra følgende betragtninger:

(1) Den 21. februar 2005 vedtog Samarbejdsrådet EU-Ukraine en henstilling om gennemførelse af handlingsplanen EU-Ukraine.

(2) Samarbejdsrådet har i medfør af artikel 10 i samarbejdsudvalgets forretningsorden delegeret beføjelser til at nedsætte underudvalg og til at fastlægge deres mandat -

TRUFFET FØLGENDE AFGØRELSE:

Eneste artikel

Der vedtages herved en revideret struktur i underudvalgene under partnerskabs- og samarbejdsaftalen, som er bilagt denne afgørelse.

Udfærdiget [i skriftlig procedure]

For Samarbejdsudvalget EU-Ukraine For Ukraine For Det Europæiske Fællesskab

BILAG 2

Revideret struktur i underudvalgene – EU-Ukraine

Underudvalg | Emner (ikke udtømmende liste)[1] | Relevante artikler i aftalen | ENP-handlingspla-nen (mål) |

Underudvalg 1: handel og investering | Alle WTO-spørgsmål og/eller hovedsagelig handels- og investeringsrelaterede spørgsmål, herunder handel med tjenesteydelser, tekniske handelshindringer, investeringer, etablering, handelslettelse, intellektuelle ejendomsrettigheder og offentlige indkøb (handelsaspekterne), frihandelsområde, antidumping og beskyttelsesklausuler, handelsrelaterede sektorspecifikke anliggender, landbrug, fiskeri, dyre- og plantesundhedsanliggender, relevant teknisk bistand | 10-23, 37-38, 39, 41-47, 49, 50, 55, bilag IV, 4, 30, 32-36, 54, 57, 22, 60 | 18, 2.3 (handel, markeds- og reguleringsreform), 25, 26, 27, 31, 32, 33, 34, 35, 41, 42 |

Underudvalg 2: økonomiske og sociale anliggender, finanser og statistikker | Makroøkonomiske spørgsmål, socialpolitik og beskæftigelsespolitik, finansielle markeder, statistikker, strukturreform, beskatning, offentlig finansforvaltning, herunder revision og finanskontrol, finansielle tjenesteydelser, relevant teknisk bistand, almindelige principper for levering af teknisk bistand | 24, 25, 52, 67, 69, 48, 71, 77 | 16, 19, 20, 21,22, 23, 34, 36, 37, 38, 43, 44 |

Underudvalg 3: virksomhedspolitik, konkurrence, forskriftssamarbejde | Forskriftssamarbejde vedrørende industrivarer (standarder, tekniske forskrifter, overensstemmelsesvurdering), industripolitisk dialog, SMV'er, konkurrence, offentlige indkøb og intellektuelle ejendomsrettigheder (reguleringsaspekterne), selskabsret, rummet, forbrugerbeskyttelse og overblik over forskriftssamarbejdet og lovgivningstilnærmelsen[2]. Relevant teknisk bistand | 49, 51, 53, 55, 56, 65, 73, 75 | 16, 17, 19, 23, 24, 30, 32, 33, 34, 35, 39, 40, 41 42,45, 65 |

Underudvalg 4: energi, transport, nuklear sikkerhed og miljø | Integration af energimarkederne, energiinfrastruktur, nuklear sikkerhed, energieffektivitet, energiproduktion, transport, Galileo, sikkerhed til søs. Miljøanliggender, bæredygtig udviklingsstrategi, relevant teknisk bistand | 23, 31, 39, 40, 61, 62, 63, 64 | 24, , 46-57,60-62 |

Underudvalg 5: told og grænseoverskridende samarbejde | Toldsamarbejde, grænseoverskridende samarbejde (undtagen emner, som behandles i underudvalg 6), relevant tekniske bistand | 39, 76, protokol om toldsamarbejde | 15, 28-29,31 69,70 |

Underudvalg 6: retfærdighed, frihed og sikkerhed | Bekæmpelse af organiseret og transnational kriminalitet, grænseoverskridende samarbejde om spørgsmål vedrørende retfærdighed, frihed og sikkerhed, grænseforvaltning, migration, asyl, hvidvaskning af penge, bekæmpelse af narkotika og ulovlige aktiviteter, domstolsreform, bekæmpelse af korruption, retsstaten, god forvaltningspraksis, relevant teknisk bistand | 27, 68, 79 | Relevante aspekter af afdeling 2.1 særlig mål 2, 3, 12 og 15; 2.4 (RIA-handlingsplan), 69 |

Underudvalg 7: videnskab og teknologi, FoU, uddannelse, kultur og folkesundhed. Informationssamfundet og medierne | Rummet, generelle aspekter af satellitnavigation, uddannelse, deltagelse i sjette rammeprogram, IST/informationssamfundet (forskningsaspekterne), kultur, folkesundhed, liberalisering af elektronisk kommunikation, reguleringsrammer, on-line-service, mediepolitik, relevant teknisk bistand | 58, 59, 65, 66, 74, 80 | 58-59, 63-68, 71 |

[1] Få specifikke anliggender kan henhøre under mere end et underudvalgs kompetence. Når dette er tilfældet, er det formandens og sekretariatets ansvar eventuelt med vejledning fra samarbejdsudvalget at sikre en sammenhængende behandling af emnet i alle aftalens organer på et pragmatisk måde, som kan fremme aftalens mål.

[2] Lovgivningstilnærmelse skal fortsat behandles i alle underudvalg på områder, hvor de har specifik kompetence.